cyanic-selkie/wikianc huggingface dataset:
ლევ ლოპატინსკი
ბიოგრაფია
პრაღის უნივერსიტეტში დაწყებული უმაღლესი სასწავლებელი, 1864 წელს ლვოვის უნივერსიტეტში დაასრულა ფილოსოფიის დოქტორის ხარისხით. სასწავლებლის დამთავრებისთანავე მუშაობა დაიწყო კლასიკური ენების მასწავლებლად. 1866 წლიდან მოღვაწეობა რუსეთში გააგრძელა. 1874 წელს იგი ნოვგოროდ-სევერსკის გიმნაზიის ინსპექტორად დაინიშნა ტროიცკის გიმნაზიაში, 1877 წელს კი იმავე თანამდებობაზე გადაიყვანეს უფაში. დირექტორად დაინიშნა ჯერ 1881 წელს ყაზანის სასწავლო ოლქში, ხოლო 1883-1889 წლებში კი ხელმძღვანელობდა პიატიგორსკის გიმნაზიას. 1889-1917 წლებში იყო კავკასიის სასწავლო ოლქის, საოლქო ინსპექტორი.
ბოსნია და ჰერცეგოვინის დროშა
ამჟამად ბოსნია და ჰერცეგოვინის რესპუბლიკის დროშას იყენებენ მუსულმანური ნაციონალური ორგანიზაციები, ბოსნიელი ეროვნების ფეხბურთის გულშემატკივრები, ასევე ბოსნიელი ნაციონალისტები.
ლევ ლოპატინსკი
ბიოგრაფია
1917 წელს, რევოლუციის დასაწყისში ლოპატინსკი ძველებურად განაგებდა სასწავლო ოლქს, მაგრამ მას შემდეგ რაც ოლქში შეიქმნა კომისარიატი სასწავლო პროცესების სამართავად, იგი იძულებული გახდა, დაეტოვებინა სამსახური და მთლიანად სამეცნიერო მუშაობას მიეძალა. ახლადგახსნილი ამიერკავკასიის უნივერსიტეტში იგი თავდაპირველად დოცენტად აირჩიეს, შემდეგ კი პროფესორად, მაგრამ 1919 წლის შემოდგომაზე, უნივერსიტეტის დახურვის შემდეგ, მან დატოვა თბილისი, საცხოვრებლად ბაქოში გადავიდა და მუშაობა დაიწყო ბაქოს უნივერსიტეტში პროფესორად სადაც კითხულობდა ბერძნულ-რომაული და ბიზანტიური ლიტერატურის ისტორიას.
ბოსნია და ჰერცეგოვინის დროშა
თანამედროვე დროშაზე ლურჯი ფერი გაეროს ფერია. ვარსკვლავები ევროპას განასახიერებენ, ხოლო ოქროსფერი სამკუთხედი სამი ერის (ბოსნიელები, ხორვატები, სერბები) სიმბოლოა.
ლევ ლოპატინსკი
ბიოგრაფია
არაერთი სტატია აქვს დაწერილი ლვოვის მალოროსიულ ჟურნალებში: „Вечерницы“, „Мечта“ და გაზეთ „Слово“-ში, რის შემდეგადაც მისი ნაშრომები იბეჭდებოდა „Русский филологический вестникъ“-ში, სადაც მიმოხილული ჰქონდა ჩრდილოეთ მოლოროსიის დიალექტის თავისებურებები.
ბოსნია და ჰერცეგოვინის დროშა
დროშის პროექტები
დეიტონის შეთანხმების შემდეგ დადგა ქვეყნის ახალი დროშის მიღების საკითხი. აღნიშნული საკითხის წინა პლანზე წამოწევა განაპირობა სერბებისა და ხორვატების პრეტენზიებმა. აღნიშნული ერები არსებულ დროშას არ მიიჩნევდნენ საერთო ეროვნულად. განიხილებოდა დროშის შემდეგი ვარიანტები:
ლევ ლოპატინსკი
ბიოგრაფია
ლოპატინსკი იყო მოსკოვის არქეოლოგიური საზოგადოების კავკასიის განყოფილების შრომათა საერთო ხელმძღვანელი. ამ თანამდებობაზე იგი 20 წლის განმავლობაში მუშაობდა შეუცვლელად. 1921 წელს მან ბაქოში დააარსა ამ საზოგადოების აზერბაიჯანული განყოფილება, საკუთრივ მოსკოვის არქეოლოგიური საზოგადოების წევრი კი იგი 1902 წლიდან იყო. 1914 წელს აირჩიეს მოსკოვის არქეოლოგიური საზოგადოებისა და რუსეთის გეოგრაფიული საზოგადოების საპატიო წევრად.
ბოსნია და ჰერცეგოვინის დროშა
რესურსები ინტერნეტში
კატეგორია:ბოსნია და ჰერცეგოვინის ეროვნული სიმბოლოები კატეგორია:მსოფლიოს ქვეყნების დროშები
ლევ ლოპატინსკი
ბიოგრაფია
1922 წწლის 6 იანვარს დაბადების 80 წლის აღსანიშნავად მას იუბილე გადაუხადეს. ლოპატინსკის მეცნიერული საქმიანობის გთვალისწინებით ბაქოს უნივერსიტეტმა მას დისერტაციის დაუცველად მიანიჭა კავკასიური ენებისა და ლიტერატურის დოქტორის სამეცნიერო ხარისხი.
ლევ ლოპატინსკი 1891-1913 წლებში რედაქტორობდა პერიოდულ კრებულს „СМОМПК“-ის სამეცნიერო მრავალტომეულ გამოცემას. ლოპატინსკი იკვლევდა ყაბარდულ ენას, რომელზეც დაწერა ყაბარდულ-რუსული ლექსიკონი. რუსეთ-ოსმალეთის ომის დროს ლოპატინსკიმ სურვილი გამოთქვა წვეოდა თურქეთში გადასახლებულ უბიხ მოსახლეობას მათგან უბიხური ენის შესწავლის მიზნით, რაზეც უმაღლესი მთავრობისაგან უარი მიიღო. უარყოფითი პასუხის გამო მოითხოვა გაეგზავნათ ადოლფ დირრი იდენტური მისიით.
მისი წერილების ნაწილი ინახება ავსტრიელი ქართველოლოგის ჰუგო შუხართის პირად არქივში, რომელიც იქ პირადი მიმოწერიდან დარჩა. ლოპატინსკის წერილები დაწერილია გერმანულ ენაზე, რომელიც მოიცავს პერიოდს 1895 წლიდან 1913 წლამდე. მიმოწერიდან ირკვევა რომ ლევ ლოპატინსკის ჰყავდა ექვსი ვაჟი (მსტისლავი, ბორისი, გლები). ორიოდე წერილი დაცულია თბილისის ლიტერატურის მუზეუმში, სადაც ლოპატინსკი თხოვნით მიმართავს გრაფინია პრასკოვია უვაროვას გააგზავნოს აფხაზეთში ექვთიმე თაყაიშვილი, 1903 წელს ახლადაღმოჩენილი ქართული ეპიგრაფიკული მასალის წასაკითხავად.
სქოლიო
კატეგორია:დაბადებული 18 იანვარი კატეგორია:დაბადებული 1842 კატეგორია:გარდაცვლილი 21 აგვისტო კატეგორია:გარდაცვლილი 1922 კატეგორია:უკრაინელი პედაგოგები კატეგორია:უკრაინელი ისტორიკოსები კატეგორია:უკრაინელი ეთნოგრაფები
ვასკო და გამა (საფეხბურთო კლუბი)
მინი|320x320პქ|გუნდის ფოტო, 1934 წელი კლუბ დე რეგატას ვასკო და გამა (Club de Regatas Vasco da Gama) — ბრაზილიური საფეხბურთო კლუბი, რომელიც დაარსდა 1898 წლის 21 აგვისტოს (პროფესიული ფეხბურთის დეპარტამენტმა აღიარა 1915 წლის 5 ნოემბერს). იგი შექმნეს პორტუგალიელმა ემიგრანტებმა, რომლებიც ცხოვრობდნენ ბრაზილიაში, რიო დე ჟანეიროს ერთ-ერთ დასახლებაში (უბანში). იგი არის ერთ-ერთი ყველაზე პოპულარული კლუბი ბრაზილიაში, მას ჰყავს 20 მილიონზე მეტი გულშემატკივარი. თავიდან იგი იყო როუვინგის კლუბი, თუმცა მოგვიანებით ფეხბურთის კლუბადაც იქცა.
კლუბის სახელი ეწოდა პორტუგალიელი მოგზაურის ვასკო და გამას პატივსაცემად.
რესურსები ინტერნეტში
კატეგორია:ბრაზილიის საფეხბურთო კლუბები
ბეიტსის მოტელი (ტელესერიალი)
„ბეიტსის მოტელი“ (Bates Motel) — ამერიკული ფსიქოლოგიური დრამატული თრილერის ჟანრის ტელესერიალი, რომელიც ეთერში გადიოდა 2013 წლის 18 მარტიდან 2017 წლის 24 აპრილამდე. სერიალი შექმნეს კარლტონ კუზმა, კერი ერინმა, ენტონი ციპრიანომ, ხოლო აწარმოეს Universal Television-მა და ტელეკომპანია A&E-მ.
სერიალი ალფრედ ჰიჩკოკის 1960 წლის ფილმის „ფსიქოს“ პრიკველია (რომელიც დაფუძნებულია რობერტ ბლოხის 1959 წლის იმავე სახელწოდების რომანზე) და ასახავს ნორმან ბეიტსისა (ფრედი ჰაიმორი) და დედამისის, ნორმა ბეიტსის (ვერა ფარმიგა) ცხოვრებას გამოგონილ ქალაქში (თეთრი ფიჭვის ყურე, ორეგონის შტატი), ხოლო მოვლენები ვითარდება დღევანდელ დროში. მიუხედავად ამისა, ბოლო სეზონი რაღაც კუთხით იმეორებს „ფსიქოს“ სიუჟეტს. მაქს ტირიოტი და ოლივია კუკი ასევე მონაწილეობენ მთავარ როლებში მთელი სერიალის განმავლობაში. პირველ სეზონში მეორეხარისხოვანი პერსონაჟის შესრულების შემდეგ, მეორე სეზონიდან ნესტორ კარბონელი მთავარი პერსონაჟების სიას დაემატა.
მულანი (2020)
მინი „მულანი“ — კომპანია "Walt Disney Pictures"-ის მიერ გადაღებული 2020 წლის ამერიკული ფილმი სათავგადასავლო დრამის ჟანრში. წარმოადგენს 1998 წლის იმავე კომპანიის ანიმაციური ფილმის "მულანი" გადაკეთებას ცოცხალი მსახიობებით. დაფუძვნებულია ჩინურ ხალხურ პოემაზე "ბალადა მულანზე", რომელიც ჩინეთის კულტურის დიდი ნაწილია. მთავარ როლს ასრულებს ლუ იფეი, სხვა როლებს ასრულებენ დონი იენი, ცი მა, ჯეისონ სკოტ ლი,იოსონ ანი და სხვები, რეჟისორი - ნიკი კარო.
ბეიტსის მოტელი (ტელესერიალი)
სერიალი იწყება არიზონაში, ნორმას ქმრის გარდაცვალებით, რის შემდეგაც ის ყიდულობს Seafairer-ის მოტელს ორეგონში, სანაპიროსთან მდებარე ქალაქში, რათა მან და ნორმანმა ცხოვრების თავიდან დაწყება შეძლონ. მომდევნო სეზონები ასახავს ნორმანს, რომლის ფსიქიკური დაავადება დროთა განმავლობაში საშიში ხდება და ნორმას, რომელიც ცდილობს საკუთარი შვილის დაცვას გარშემომყოფთაგან და მათ დაცვას ნორმანისგან. სერიალი გადაღებულია ვანკუვერის გარეთ, ალდერგროვში (ბრიტანეთის კოლუმბია) და სხვა მიმდებარე ადგილებში.
მულანი (2020)
ფილმის კონცეპტი ჯერ კიდევ 2010 წელს გაჩნდა, მაგრამ მასზე მუშაობა ბევრჯერ შეფერხდა. გადაღება მხოლოდ 2018 წელს დაიწყო და მიმდინარეობდა 2018 წლის აგვისტოდან ნოემბრამდე ახალ ზელანდიაში და ჩინეთში. პრემიერა იგეგმებოდა 2020 წლის 9 მარტს, მაგრამ COVID-19-ის პანდემიის გამო პრემიერა რამოდენიმეჯერ გადაიდო აშშ-ში და სხვა ქვეყნებში, სადაც კინოთეატრები არ გახსნილა ფილმის ჩვენება კინოთეატრებში საბოლოოდ გაუქმდა - ფილმი გავრცელდა სთრიმინგის სერვისებით ან, ზოგ ქვეყანსში, კინოთეატრებში გარკვეული შეზღუდვებით. კრიტიკოსებმა კარგად შეაფასეს ფილმის ვიზუალური მხარე, მაგრამ სცენარმა, ცვლილებებმა ორიგინალის სიუჟეტში და ჩინეთის კულტურის წარმოსახვამ ნეგატიური შეფასებები მიიღო როგორც კრიტიკოსებისგან, ასევე ჩინეთის მოსახლეობისგან.
ბეიტსის მოტელი (ტელესერიალი)
ტელეკომპანია A&E-მ სერიალის პილოტის გამოტოვება და მისი სრული ჩვენება გადაწყვიტა, რისთვისაც ათ-სერიანი პირველი სეზონი შეუკვეთა. 2015 წლის 15 ივნისს სერიალი გაახანგრძლივეს მეოთხე და მეხუთე სეზონით, რამაც „ბეიტსის მოტელი“ არხის ისტორიაში ყველაზე ხანგრძლივ ორიგინალური სცენარით შექმნილ დრამად აქცია. სერიალის წამყვანმა მსახიობებმა, ვერა ფარმაგამ და ფრედი ჰაიმორმა დიდი აღიარება მოიპოვეს სერიალში მონაწილეობისთვის, მათ მიიღეს პრაიმტაიმის ემისა და სატურნის ჯილდოები როგორც საუკეთესო მსახიობებმა. „ბეიტსის მოტელმა“ ასევე მოიპოვა სამი ჯილდო ხალხის რჩეული სერიალისა და მსახიობებისთვის (ფარმიგა და ჰაიმორი).
პირველი სეზონი
პირველ სეზონში ნორმა და ნორმან ბეიტსები მოტელს ყიდულობენ ნორმანის მამის სიკვდილის შემდეგ. ერთ-ერთ პირველ ღამეს მოტელის ყოფილი მფლობელი შემოიჭრება და ნორმაზე სექსუალურად ძალადობს. ნორმანი თავდამსხმელს გათიშავს, ხოლო ნორმა სასიკვდილო ჭრილობებს აყენებს. ის გადაწყვეტს, რომ მკვლელობა გადაფარონ და ამის შესახებ პოლიციას არ შეატყობინონ. ისინი სხეულს თავიდან იშორებენ. დანაშაულის დაფარვას ართულებს ის, რომ ნორმანი მსხვერპლის ქამარს ინახავს. როდესაც ქალაქის შერიფმა და მისმა მოადგილემ მამაკაცის გაუჩინარების შესახებ შეიტყვეს, ნორმამ და ნორმანმა ყველაფერი უნდა გააკეთონ სიმართლის დასამალად.
მულანი (2020)
სიუჟეტი
ჩინეთის იმპერიაში მცხოვრები ჰუა მულანი აქტიური, თავისუფლებისა და თავგადასავლების მოყვარული ახალგაზრდა ქალია. მულანს ქალაქის მაჭანკალთან აგზავნიან, სადაც ის ყველას წინაშე შერცხვა. მულანის მშობლებისთვის ეს დიდი იმედგაცრუებაა - მათ იმედი ჰქონდათ, რომ მულანი მალე გათხოვდებოდა. ამ დროს ჩინეთს ჩრდილოეთიდან დამპყრობელთა შემოსევა ემუქრება. მტრის ჯარს თან ახლავს ჯადოქარი ქალი შანნიანგი. იმპერატორი იხმობს ჯარს და მულანის მოხუც მამას ომში წასვლა უწევს. მულანი ხვდება, რომ ომში მამამისი ვერ გადარჩება, ის მამაკაცის სამოსში საომრად მამის მაგივრად მიდის და სხვა ჯარისკაცებთან ერთად ვარჯიშს იწყებს.
ბეიტსის მოტელი (ტელესერიალი)
მეორე სეზონი
მეორე სეზონში მოვლენები ნორმანის მასწავლებლის მკვლელობის შემდეგ ვითარდება, რომლის იდუმალებით მოცული წარსული სააშკარაოზე გამოდის. ამავდროულად, ნორმა მოტელის მუშაობის შესანარჩუნებლად და შემოვლითი გზის აშენების შესაჩერებლად სარისკო გადაწყვეტილებებს იღებს. მამამისის მკვლელის ძებნის პროცესი ბრედლის ექსტრემალურ სიტუაციაში აგდებს, ხოლო დილანი მისი მშობლების შესახებ შოკისმომგვრელ სიმართლეს იგებს.
მულანი (2020)
სიუჟეტი
ერთ-ერთი ბრძოლის დროს შანიანგი ხვდება, რომ მულანი ქალია. მულანის წყალობით ბრძოლა მოგებულია, მაგრამ მულანის საიდუმლო ცნობილი ხდება. მას სახლში აგზავნიან, გზაში მულანს შანიანგი ხვდება და უყვება თავის ისტორიას და დამპყრობლის ნამდვილ გეგმებს - შანიანგი დამპყრობლის მხარეზე მხოლოდ იმიტომ გადსვიდა, რომ მხოლოდ მას ჰგონია შანიანგი თავისი თანასწორი, მისი ნამდვილი გეგმა კი იმპერატორზე შურისძიებაა მამამისის მკვლელობისთვის. ის მულანს ეხმარება, რადგან მასში საკუთარი უსამართლობის ისტორიის ანარეკლს ხედავს - მულანი ქალია, მაგრამ საზოგადოებას ეწინააღმდეგება. მულანი ბრუნდება ჯარში და მტრის ნამდვილ გეგმებს ამხელს, მას უჯერებენ და იმპერატორის დასაცავად თან იყოლიებენ. მულანი ჩინეთის გმირი და იმპერატორის კერძო ჯარის წევრი.ხდება, შანიანგი კი თავდადებულად კვდება.
ბეიტსის მოტელი (ტელესერიალი)
მესამე სეზონი
მესამე სეზონი ყურადღებას ამახვილებს ნორმანზე, რომელიც თავის არამდგრად ფსიქიკაზე კონტროლის მოპოვებას ცდილობს. წინა სეზონის დრამატულმა მოვლენებმა ნორმას დაანახა მისი შვილის გონებრივი არასტაბილურობა. ამასობაში, შერიფი რომერო ბეიტსების ოჯახს ნელ-ნელა შორდება, რადგან ეჭვი აქვს, რომ ნორმა მისი მეუღლის გარდაცვალების შესახებ ატყუებს.
მულანი (2020)
ფილმის შექმნის პროცესი
"Walt Disney Pictures"-ს "მულანის" გადაკეთების აზრი ჯერ კიდევ 2010 წელს გაუჩნდა, მაგრამ პროექტზე მუშაობა ბევრჯერ შეფერხდა. რამოდენიმეჯერ შეიცვალა რეჟისორების, სცენარისტების და მსახიობების დაგეგმილი შემადგენლობა. ფილმის იდეას გუნდი აღწერს, როგორც "ჩინური ხალხური ბალადის და ორიგინალური ანიმაციური ფილმის შერწყმა". მათი თქმით, ორიგინალურ ფილმს სხვადასხვანაირად უყურებენ ჩინელები და აზიის სხვა ხალხები, მათ უნდოდათ ორივე აუდიტორიისთვის მნიშვნელოვანი ფილმი შეექმნათ.
ბეიტსის მოტელი (ტელესერიალი)
მეოთხე სეზონი
მეოთხე სეზონში ნორმა შეშფოთებულია მისი შვილის გამო და ყველაფერს აკეთებს მისთვის დახმარების აღმოსაჩენად. ეს არღვევს მათ შორის ოდესღაც არსებულ მტკიცე ნდობას, რადგან ნორმანს რეალობის აღქმა უჭირს. ამასობაში, შერიფი რომერო კიდევ ერთხელ ბრუნდება ნორმასა და ნორმანის ცხოვრებაში. იგი ნორმასთან დაქორწინებაზე თანახმაა, რადგან მისი დაზღვევით ნორმა შეძლებს ნორმანის ძვირადღირებულ ფსიქიატრიულ კლინიკაში მოთავსებას. მის გულუხვობას ცუდი შედეგები მოჰყვება მას შემდეგ, რაც ნორმანი ქორწინების შესახებ გაიგებს. ნორმანი განრისხებულია რომეროზე და ერთ მომენტში მას ნაჯახითაც კი ემუქრება.
მულანი (2020)
ფილმის შექმნის პროცესი
ბოლო წლებში მხოლოდ თეთრკანიანი მსახიობების გადაღებისთვის ჰოლივუდი დიდი კრიტიკის ქვეშ მოხვდა და "მულანის" მთავარი როლის მსახიობის მიმართ აუდიტორიის მოთხოვნა რასის მხრივ საკმაოდ მკაცრი იყო. კომპანია მსახიობს როლისთვის მსოფლიოს მასშტაბით ეძებდა, ის უნდა ყოფილიყო ჩინელი, გამართულად უნდა ესაუბრა ინგლისურად და ვარსკლავის პოტენციალი უნდა ჰქონოდა. მსახიობი ლიუ იფეი როლზე 2017 წელს დაამტკიცეს.
წყაროები
კატეგორია:ფილმები კატეგორია:ჩინეთი
ბეიტსის მოტელი (ტელესერიალი)
მეხუთე სეზონი
მეხუთე სეზონი ნორმას გარდაცვალებიდან ორი წლის შემდეგ იწყება. ნორმანი, რომელიც საჯაროდ ბედნიერად და სტაბილურად გამოიყურება, თავს საკმაოდ ცუდად გრძნობს სახლში, სადაც მისი გათიშვები უფრო და უფრო ხშირდება და „დედა“ მასზე სრული კონტროლის მოპოვებას ცდილობს. ამასობაში, დილანი და ემა კვლავ ნორმანის სამყაროში აღმოჩნდებიან, ხოლო რომეროს თავის გერზე, ნორმანზე შურისძიება სწყურია.
შემუშავება
მარჯვნივ|მინი|250x250პქ| სერიალის წამყვანი მსახიობები პეილიფესტზე, 2013 წელი. (მარცხნიდან მარჯვნივ) ტირიოტი, პელცი, ჰაიმორი, ფარმიგა და კარბონელი. 2012 წლის 12 იანვარს განაცხადეს, რომ A&E აწარმოებდა სერიალს სახელწოდებით „ბეიტსის მოტელი“, რომელიც ალფრედ ჰიჩკოკის ფილმის „ფსიქოს“ პრიკველი იქნებოდა. პირველი სცენარი დაწერა ენტონი ციპრიანომ. 2012 წლის მარტში პროექტს შეუერთდნენ კარლტონ კუზი და კერი ერინი, როგორც აღმასრულებელი პროდიუსერები და სცენარის ავტორები. კუზმა განაცხადა, რომ „ბეიტსის მოტელის“ შთაგონება სერიალი „ტვინ პიქსი“ იყო. მან თქვა, რომ „ჩვენ ფაქტობრივად ტვინ პიქსის სიუჟეტი მოვიპარეთ... თუ ამ აღიარების გაგონება გსურდათ, პასუხი დადებითია. ძალიან მიყვარდა ეს გადაცემა. მხოლოდ 30 ეპიზოდი გადაიღეს. კერიმ [ეჰრინი] და მე ვიფიქრეთ, რომ დანარჩენ 70-ს ჩვენ გადავიღებდით.“ 2012 წლის 2 ივლისს A&E-მ „ბეიტსის მოტელი“ შეუკვეთა. 2013 წლის იანვარში სერიალის მუსიკის დასაწერად კრის ბეიკონი დაიქირავეს.
კასტინგი
2012 წლის 27 აგვისტოს პირველი მსახიობი, ვინც მთავარი როლის, ნორმა ლუის ბეიტსის შესრულებისთვის წარდგა, იყო ვერა ფარმიგა. 2012 წლის 14 სექტემბერს ნორმან ბეიტსის როლის შესასრულებლად ფრედი ჰაიმორი დაინიშნა. იმავე დღეს მაქს ტირიოტი აირჩიეს ნორმანის ნახევარძმის, დილან მასეტის როლისთვის. მოგვიანებით, 2012 წლის 19 სექტემბერს, ნიკოლა პელცი დაინიშნა ბრედლი მარტინის როლის შესასრულებლად, რომელიც ნორმანის სავარაუდო სასიყვარულო ინტერესი იქნებოდა. და ბოლოს, 2012 წლის 20 სექტემბერს ოლივია კუკი სერიალის მთავარ პერსონაჟთა სიას შეუერთდა როგორც ემა დეკოდი, ნორმანის საუკეთესო მეგობარი. ნესტორ კარბონელი პირველ სეზონში მეორეხარისხოვანი პერსონაჟის როლს ასრულებდა, მაგრამ მეორე სეზონიდან მთავარ პერსონაჟთა სიაში გადაინაცვლა. 2014 წლის ივლისში, კენი ჯონსონი მეორე სეზონში დროგამოშვებით ნორმას ძმის, კელებ კალჰუნის როლს ასრულებდა, რომელიც მესამე სეზონისთვის რეგულარული პერსონაჟი გახდა. 2016 წლის 22 ივნისს Comic-Con International-ზე განაცხადეს, რომ რიანა ბოლო, მეხუთე სეზონში მარიონ კრეინის სიმბოლურ როლს შეასრულებდა.
კრიტიკოსთა გამოხმაურება
მეორე სეზონმაც კრიტიკოსებისგან დადებითი შეფასება მიიღო. Metacritic–მა 11 კრიტიკოსზე დაყრდნობით სეზონი 100 ქულიდან 67-ით შეაფასა, რაც მიუთითებს „ზოგადად დადებით მიმოხილვაზე“. Rotten Tomatoes-ზე სეზონს აქვს 90% „certified fresh“ შეფასება, საშუალო რეიტინგით 8.02 /10 (21 მიმოხილვის საფუძველზე). საიტის შეფასებაში ნათქვამია: „ბეიტსის მოტელი დამაჯერებელი შესრულებებითა და გამორჩეული სცენარით ახერხებს კლასიკური თრილერის გაცოცხლებას“.
ბეიტსის მოტელის მესამე სეზონმა Metacritic–ზე 100–დან 72 ქულა მიიღო. Rotten Tomatoes-მა 21 მიმოხილვაზე დაყრდნობით სეზონი 95%-ით შეაფასა, რაც მიუთითებს „ზოგადად დადებით მიმოხილვაზე“. საიტის შეფასების თანახმად, „ბეიტსის მოტელი კიდევ უფრო მეტად უახლოვდება ტაბუდ ქცეულ დედა-შვილის შემზარავ ურთიერთობას, უხერხულად ამუქებს მის უკვე არსებულ მომაჯადოებელ ატმოსფეროს“.
ბეიტსის მოტელის მეოთხე სეზონმა კრიტიკოსებისგან დიდი აღიარება მოიპოვა. Rotten Tomatoes-მა 17 მიმოხილვით სეზონი 100%-ით შეაფასა. საიტის შეფასებით, „ბეიტსის მოტელის მეოთხე სეზონი პირნათლად ახერხებს დედა-შვილის საზარელი ბედისკენ გადახრას.“
ბეიტსის მოტელის ბოლო, მეხუთე სეზონმა Metacritic–ზე 100–დან 81 ქულა მიიღო, რაც მიუთითებს „უნივერსალურ აღიარებაზე“. Rotten Tomatoes-მა 21 მიმოხილვიდან სეზონი 100%-იანი რეიტინგით შეაფასა. საიტის შეფასების თანახმად, „ბეიტსის მოტელის ბოლო სეზონი ფრენჩაიზის სრულ წრეს კრავს ნორმან ბეიტსის განსაცდელისა და მწუხარების სასიამოვნო და შემზარავი დასასრულით.“
საერთაშორისო მაუწყებლობა
კანადაში სერიალი გადის მხოლოდ ამერიკულ ტელეკომპანია A&E-ზე, რომელსაც ხელმისაწვდომს ხდის კანადის საკაბელო და სატელიტური კომპანიების უმეტესობა. ავსტრალიაში სერიალის პრემიერა შედგა 2013 წლის 26 მაისს Fox8-ზე, დიდ ბრიტანეთსა და ირლანდიაში — Universal Channel-ზე 2014 წლის 2 აპრილს, იამაიკაში — 2014 წლის 11 აგვისტოს CVM TV-ზე. შუა აღმოსავლეთში პირველი სეზონის პრემიერა აჩვენეს 2014 წლის შუა პერიოდში, ხოლო მეორე სეზონის — 2015 წლის 5 იანვარს OSN First HD-ზე. ფილიპინებში ბეიტსის მოტელის ჩვენება დაიწყეს 2013 წლის 12 აგვისტოს Jack TV-ზე, სამხრეთ აფრიკაში 2013 წლის 21 ივნისს Mnet-ზე, ინდოეთში — 2015 წლის 6 ნოემბერს Colors Infinity-ზე. 2019 წლის მაისისთვის Netflix-მა სერიალი მსოფლიოს სულ მცირე 30 ქვეყნისთვის გახადა ხელმისაწვდომი.
მერჩენდაიზი
NBCUniversal-მა Hot Topic-თან პარტნიორობით გამოუშვა ბეიტსის მოტელით შთაგონებული ტანსაცმელი და აქსესუარები, მათ შორის სააბაზანოს ხალათები და სისხლიანი საშხაპე ფარდები, რომელიც ხელმისაწვდომი გახდა Hot Topic-ის საიტ და მაღაზიებში 2014 წლის 18 მარტიდან. 2018 წლიდან Hot Topic მერჩენდაიზს აღარ ყიდის.
სქოლიო
კატეგორია:ბეიტსის მოტელი (ტელესერიალი) კატეგორია:ფსიქო (ფრენჩაიზი) კატეგორია:სერიული მკვლელები ტელევიზიაში კატეგორია:Universal Television-ის ტელესერიალები კატეგორია:საშინელებათა დრამატული ტელესერიალები კატეგორია:ინგლისურენოვანი ტელეპროგრამები კატეგორია:იდენტურობის დისოციაციური აშლილობა ტელევიზიაში კატეგორია:2010-იანი წლების ამერიკული მისტიკური ტელესერიალები კატეგორია:2010-იანი წლების ამერიკული საშინელებათა ტელესერიალები კატეგორია:2010-იანი წლების ამერიკული დრამატული ტელესერიალები კატეგორია:ამერიკული ტელესერიალები
ხსარგინის ნიშა
ხსარგინის ნიშა — არქიტექტურული ძეგლი, საკულტო ნაგებობა გორის მუნიციპალიტეტის ცხინვალის რეგიონში, სოფელ ხსარგინაში. აგებულია XX საუკუნეში. სოფელ ხსარგინადან ჩრდილო-დასავლეთით, 3 კმ-ზე ეკლესიის ქვებისაგან გაკეთებულია სალოცავი ნიში. ქვა ფლეთილია. წყობა მშრალია.
ლიტერატურა
კატეგორია:გორის მუნიციპალიტეტის ტაძრები
სვირი (ზესტაფონის მუნიციპალიტეტი)
სქოლიო
კატეგორია:საქართველოს სოფლების ძველი სახელწოდებები
ანტონივკა (ლიუბაშივკის რაიონი)
ანტონივკა (Антонівка) — სოფელი უკრაინაში. მდებარეობს ოდესის ოლქის ლიუბაშივკის რაიონში. 2013 წელს სოფლის მოსახლეობა 191 კაცს შეადგენდა.
რესურსები ინტერნეტში
კატეგორია:ლიუბაშივკის რაიონის სოფლები
ატმოსფეროს ცირკულაცია
მინი|250პქ|ატმოსფეროს ცირკულაციის სქემა მინი|250პქ|ნალექების საშუალო თვიური მახასიათებელი ატმოსფეროს ცირკულაცია, ატმოსფეროს ზოგადი ცირკულაცია — ატმოსფეროში ჰაერის დინებათა სისტემა. მოიცავს კონტინენტთა და ოკეანეთა შესაბამის სივრცეს. ატმოსფეროს ცირკულაცია დამოკიდებულია წლის განმავლობაში ატმოსფეროში ტემპერატურის ზოგად განაწილებასა და მის ცვლილებებზე. ჰაერი მიედინება წნევის მკვეთრი დაცემის მიმართულებით. მასზე მოქმედებს წნევის გრადიენტის ძალა და აგრეთვე დედამიწის ბრუნვით განპირობებული გადამხრელი ანუ კორიოლისის ძალა, რაც ჩრდილოეთ ნახევარსფეროში მოძრავი ჰაერის მარჯვნივ, ხოლო სამხრეთ ნახევარსფეროში — მარცხნივ გადახრას იწვევს. ამ ორი ძალის თანაფარდობისას ჰაერის მოძრაობა მდგრადია. ეს წესი ირღვევა დედამიწის ზედაპირის მახლობლად, სადაც ჰაერის მოძრაობაზე ხახუნის ძალაც მოქმედებს. იგი ამინდისა და კლიმატის ფორმირების მნიშვნელოვანი ფაქტორია.
სიმაღლის ზრდასთან ერთად ატმოსფეროში ეცემა ჰაერის წნევა, ამასთან თბილ ჰაერში უფრო ნელა, ვიდრე ცივში. ამიტომ ტროპოსფეროში, ქვედა რამდენიმე კილომეტრის გარდა, ატმოსფერული წნევა ეკვატორთან უფრო მაღალია, ვიდრე პოლუსთან, რის გამოც ჰაერის დინება აქ ძირითადად დასავლეთიდან აღმოსავლეთისკენაა მიმართული. ჰაერის საერთო გადატანა სტრატოსფეროს ქვედა ფენებში დასავლეთიდანაც ხდება. სტრატოსფეროში ეკვატორის გასწვრივ ზაფხულობით ჰაერი უფრო ცივია, ვიდრე პოლუსზე, რის გამოც დაახლოებით 20-25 კმ სიმაღლიდან წნევის მერიდიანული გრადიენტი პოლუსიდან ეკვატორისკენაა მიმართული და ჰაერის გადატანა აღმოსავლეთიდან დასავლეთისაკენ ხდება. ტროპოსფეროს ქვედა ფენებში ატმოსფეროს ცირკულაციაზე დიდ გავლენას ახდენს ხმელეთისა და ზღვის არათანაბარი გათბობა.
ზაფხულობით კონტინენტები უფრო მეტად თბება, ვიდრე ოკეანეები, ამიტომ ქვედა ფენებში კონტინენტებზე წარმოიქმნება დაბალი წნევის არეები, ესე იგი ციკლონები, ოკეანეებზე კი — მაღალი წნევის არეები, ანტიციკლონები. ამის გამო ზაფხულობით ქარები ოკეანიდან კონტინენტისაკენ ქრის, ზამთრობით კი — პირიქით. ამ სეზონური ხასიათის ქარებს მუსონები ეწოდება. წნევის ასეთი სეზონური განაწილება კონტინენტებსა და ოკეანეებზე ატმოსფეროს ცირკულაციის რთულ სურათს იძლევა. ატმოსფეროს ძირითადი მასა ასრულებს ბრუნვით მოძრაობას დასავლეთიდან აღმოსავლეთისაკენ და უსწრებს დედამიწის საკუთარ ბრუნვას იმავე მიმართულებით. ეს მოვლენა კარგად არის გამოხატული ტროპოსფეროს მაღალ ფენებში საქართველოს ტერიტორიაზეც. ატმოსფეროს ცირკულაციის თავისებურებებთან დაკავშირებულია ქარის სიჩქარის წლიური სვლა.
სქოლიო
კატეგორია:დედამიწის ატმოსფერო კატეგორია:კლიმატოლოგია კატეგორია:მეტეოროლოგია
ულტრაფუძე ქანები
დედამიწის ზედა მანტიის ქანები უმთავრესად წარმოდგენილია პერიდოტიტებით, ხოლო 600-700 კმ და უფრო მეტ სიღრმეზე სხვა ულტრაფუძე ქანებით (ცნობები მათ შესახებ მეტად არასრულია). აქვთ საყურადღებო მეტალოგენიური მნიშვნელობა. ულტრაფუძე ქანებთან დაკავშირებულია ქრომიტის, პლატინის, სულფიდური სპილენძ-ნიკელის და სილიკატური ნიკელის, რკინის მადნების და იშვიათი ლითონების, ქარსის, ასბესტის, ნეფრიტის, ალმასისა და სხვათა საბადოები.
სქოლიო
კატეგორია:მეტამორფული ქანები
უანკაბამბის რაიონი (ოსაპამპა)
უანკაბამბის რაიონი (Distrito de Huancabamba) — რაიონი პერუში, პასკოს რეგიონის ოსაპამპის პროვინციაში. მდებარეობს ზღვის დონიდან 1 666 მეტრზე. 2007 წლის მონაცემებით, მოსახლეობა 6 810 ადამიანს შეადგენდა, სიმჭიდროვე 5.9 ადამიანი კმ²-ზე. ფართობი 1 161 კმ²-ია.
რესურსები ინტერნეტში
კატეგორია:პასკოს რეგიონის რაიონები კატეგორია:ოსაპამპის პროვინციის რაიონები
საიდუმლო ისტორია
საიდუმლო ისტორია (Ἀνέκδοτα, Historia Arcana) — VI საუკუნის ბიზანტიელი ისტორიკოსის პროკოპი კესარიელის ნაშრომი. წიგნში სრული სიმძაფრით მიმოხილულია იუსტინიანე I-ის (527-565 წწ.) მეფობის პერიოდი. წარმოადგენს ბიზანტიის ისტორიისათვის უმნიშვნელოანეს წყაროს. წიგნი დაწერილია ძველ ბერძნულ ენაზე.
„საიდუმლო ისტორიის“ არსებობის შესახებ ცნობები მოიპოვებოდა ლექსიკოგრაფ სვიდას ნაშრომში, რომელსაც იგი Anekdota-ს უწოდებს (Ἀνέκδοτα, „გამოუქვეყნებელი“). ბუნებრივია ეს სახელწოდება არ ეკუთვნის პროკოპი კსარიელს იგი საიდუმო ისტორიას 1623 წელს ნაშრომი აღმოაჩინა და პირველად გამოსცა ვატიკანის ბიბლიოთეკის მცველმა ნიკოლო ალამანიმ. თავისი ორიგინალური შინაარსის გამო ნაწარმოებმა საკმაოდ პოპულარობა მოიპოვა და უფრო მეტი ყურადღება მიიპყრო ვიდრე პროკოპი კესარიელის სხვა ნაწარმოებებმა.
ავტორი ფიქრობდა საიდუმლო ისტორიის გამოქვეყნებას მოგვიანებით და თხზულებაც ძირითადად მომავალ თაობას ეკუთვნოდა. მაგრამ ნაშრომის დასასრულს აშკარაა, რომ იუსტინიანე I ისევ ცოცხალია და პროკოპის ნაშრომის გამოქვეყნება არ დასცალდა.
ნაწარმოების დასათარიღებლად ისტორიკოსები თავად ნაშრომს იყენებენ, ავტორი რამდენიმე ადგილას აღნიშნავს, რომ იუსტინიანეს მეფობიდან გასულია 32 წელი. თუ გავითვალისწინებთ, რომ იუსტინიანე I ერთპიროვნულად გამეფდა 527 წელს, გამოდის, რომ „საიდუმლო ისტორია“ დაწერილია 558-559 წლებში.
ქართული ისტორიოგრაფისათვის „საიდუმლო ისტორია“ მეტად მნიშვნელოვანი წყაროა, რადგან აქ მოთხრობილია სპარსელ-ბიზანტიელთა მიერ ლაზიკის ტერიტორიაზე ომების ზოგიერთი ეპიზოდი.
სქოლიო
კატეგორია:VI საუკუნის წიგნები კატეგორია:ბიზანტიური ლიტერატურა
ედიტა აბდიესკი
ედიტა აბდიესკი (დ. 14 ნოემბერი, 1984) — შვეიცარიელი პოპის მომღერალი. ცნობილი გახდა მას შემდეგ რაც 2010 წელს მოიგო გერმანული „X Factor“-ის პირველი სეზონი. ამავე წელს გამოუშვა სინგლი „I've Come to Life“, რომელმაც გერმანიის, შვეიცარიისა და ავსტრიის ჩარტებში მოწინავე პოზიციები დაიკავა. ერთი წლის შემდეგ გამოუშვა მეორე სინგლი „The Key“. 2010 წელს მოიგო დივას ჯილდო. არის ალბანურ-მაკედონიური წარმოშობის.
რესურსები ინტერნეტში
კატეგორია:შვეიცარიელი მომღერლები კატეგორია:დაბადებული 1984 კატეგორია:დაბადებული 14 ნოემბერი
აზოტის დიოქსიდი
აზოტის დიოქსიდი ქიმიური ნაერთია, ქიმიური ფორმულით NO2. ის ერთ-ერთია აზოტის ოქსიდებიდან. NO2 შუალედურ პროდუქტს წარმოადგენს აზოტმჟავის წარმოების ინდუსტრიულ პროცესში, რომელიც წელიწადში მილიონობით ტონა იწარმოება. მაღალი ტემპერატურებისას ის მოწითალო-ყავისფერი აირია დამახასიათებელი მკვეთრი სუნით. ის ერთ-ერთი მთავარი ჰაერის დამაბინძურებელთაგანია. აზოტის დიოქსიდი პარამაგნიტურია, მისი მოლეკულა კი მოხრილი.
თვისებები
აზოტის დიოქსიდი 70C-ს ზემოთ მოწითალო ყავისფერი აირია ძლიერი უსიამოვნო სუნით. 18C-ს ქვემოთ თხევადდება მოყვითალო-ყავისფერ სითხედ და გადაიქცევა უფერო დიაზოტის ტეტროქსიდად 4C-ს ქვემოთ.
მისი მოლური მასაა 46.0055, რაც ნიშნავს, რომ ის ჰაერზე, რომლის საშუალო მოლური მასა 28.8-ს შეადგენს, მძიმეა.
ქიმიური ბმის სიგრძე აზოტსა და ჟანგბადს შორის 1.197 ანგსტრემი-ია. ბმის სიგრძე იგივეა აზოტიდან ორივე ჟანგბადამდე.
ოზონისაგან განსხვავებით, ელექტრონები აზოტის დიოქსიდში ორმაგ მდგომარეობაში არიან. იმის გამო, რომ აზოტს ერთი გაუწყვილებელი ელექტრონი გააჩნია რომელიც ალფა ეფექტს ამცირებს ნიტრიტებთან შედარებით და ქმნის სუსტ ბმას ჟანგბადის გაუწყვილებელ ელექტრონებთან. გაუწყვილებელი ელექტრონის არსებობა ნიშნავს, რომ ეს შენაერთი თავისუფალ რადიკალს წარმოადგენს. ამიტომ აზოტიოს დოქსიდი ხშირად ჩაიწერება ფორმულით •NO2.
მიღება და რეაქციები
აზოტის დიოქსიდი ჩვეულებრივ მიიღება აზოტოვანი ოქსიდის ჰაერში არსებული ჟანგბადით ჟანგვით:
აზოტის დიოქსიდი ასევე წარმოიქმნება შიდა წვის დროს ჰაერი მჟანგავის როლში გამოდის. მაღალი ტემპერატურისას ჰაერში არსებული აზოტი რეაქციაში შედის ჟანგბადთან და წარმოიქმნება აზოტოვანი ოქსიდი:
ლაბორატორიაში NO2 მიიღება ორსაფეხურიანი პროცედურით, სადაც მიმდინარეობს აზოტმჟავის დეჰიდრატაცია, სადაც წარმოქმნილი დიაზოტის პენტოქსიდი თერმულ დაშლას ექვემდებარება:
NO2 ასევე გამოიყოფა ზოგიერთი მეტალის ნიტრატის გავარვარებისას:
ის ასევე მიიღება აზოტმჟავის ზოგიერთი მეტალით (მაგ. სპილენძი).
თუ კონცენტრირებულ აზოტმჟავას დავაწვეთებთ კალაზე, მიიღება ჰიდრატირებული კალის დიოქსიდი.
მთავარი რეაქციები
NO2 ძალიან აქტიურია.
ძირითადი თერმული თვისებები
NO2 თერმულ წონასწორობაშია უფერო აირ დიაზოტის ტეტროქსიდთან (N2O4)
ეს წონასწორობა ხასიათდება ΔH = −57.23 kJ/mol, ანუ ეგზოთერმულია. მაღალი ტემპერატურებისას NO2 უფრო ხშირად წარმოიქმნება მაშინ, როცა ტემპერატურის შემცირებასთან ერთად უფრო ხშირია დიაზოტის ტეტროქსიდის (N2O4)-ს წარმოქმნის შანსი. დიაზოტის ტეტროქსიდი (N2O4) წარმოადგენს თეთრ მყარ მასას, რომლის დნობის ტემპერატურაა −11.2 °C.
გაუწყვილებელი ელექტრონის არსებობის გამო NO2 პარამაგნიტურია მაშინ, როდესაც N2O4 დიამაგნიტურია.
აზოტის დიოქსიდის ქიმია კარგადაა შესწავლილი. 150 °C-ს დროს NO2 იშლება ჟანგბადის არსებობით. რეაქცია ენდოთერმულია (ΔH = 114 kJ/mol):
როგორც მჟანგავი
N-O ბმის სისუსტიდან გამომდინარე NO2 კარგი მჟანგავია. შესაბამისად ის მაგალითად ბევრ ნაერთებთან მაგალითად ნახშირწყალბადებთან ხანდახან აფეთქებითაც კი იწვის.
ჰიდროლიზი
ის განიცდის ჰიდროლიზს აზოტმჟავისა და აზოტოვანი მჟავის წარმოქმნით:
ეს რეაქცია ოსტვალდის პროცესის ერთ-ერთი ნაბიჯია აზოტმჟავის მიღებისათვის ამიაკიდან. აზოტმჟავა ნელა იშლება აზოტის დიოქსიდად, რომელიც მის ძირითად ნიმუშებს მახასიათებელ ყვითელ ფერს აძლევს:
ნიტრატებად გარდაქმნა
NO2 გამოიყენება მეტალის უწყლო ნიტრატების მისაღებად მათი ოქსიდებიდან:
ნიტრიტებად გარდაქმნა
ალკილებისა და მეტალების იოდიდიები შესაბამის ნიტრიტებს გამოყოფენ:
ეკოლოგია
NO2 ატმოსფეროში ბუნებრივად არსებობს. ის იქ ხვდება როგორც სტრატოსფეროდან, ასევე მას გამოყოფს ზოგიერთი ბაქტერია, ისევე, როგორც ვულკანები და ელვა. ამ წყაროებით ატმოსფეროში NO2 მხოლოდ კვალის სახით გვხვდება, სადაც მისი როლი მზის სინათლის შთანთქმაა. ის ასევე არეგულირებს ტროფოსფეროს ქიმიურ შემადგენლობას, განსაკუთრებით კი ოზონის კონცენტრაციას.
გამოყენება
NO2 გამოიყენება როგორც შუალედური ნაერთი აზოტმჟავის წარმოებაში, როგორც მანიტრირებელი ნაერთი ასაფეთქებელი ნივთიერებების, სინთეზისას, აკრილატების პოლიმერიზაციის ინჰიბიტორი და როგორც ფქვილის მათეთრებელი. ასევე გამოიყენება როგორც მჟანგავი სარაკეტო საწვავებში, მაგალითად წითლად მბოლავ აზოტმჟავაში მისი ხსნარი გამოიყენებოდა რაკეტა ტიტანში, პროექტ გემინის გასაშვებად, Space Shuttle-ს სამანევრო ძრავებში და უპილოტო კოსმოსის საკვლევ აპარატებში.
ადამიანის მიერ შექმნილი წყაროები და გავრცელება
საზოგადოებისათვის NO2-ის ყველაზე მნიშვნელოვან წყაროს შიდაწვის ძრავი წარმოადგენს, რომელიც წიაღირსეულიდან მოპოვებულ საწვავზე მუშაობს.
შენობებში მისი დაგროვება ხდება სიგარეტის კვამლიდან და ბუტანისა და ნავთის გამათბობლიდან.
მუშაკები, რომლებიც მუშაობენ ქარხნებში, სადაც NO2 გამოიყენება, არიან საშიშროების ქვეშ დაავადდნენ ფილტვების დაავადებებით. ამის გამო NIOSH-ს მკაცრი ლიმიტები აქვს დაწესებული მასთან სამუშაოდ. აპოლო-სოიუზის სატესტო პროექტის ფარგლებში მომუშავე ასტრონავტები თითქმის დაიხოცნენ, როცა კაბინაში შემთხვევით მოხდა NO2-ის შეფრქვევა. ფერმერებს შეიძლება მოხვდნენ NO2-ის ზემოქმედების ქვეშ სილოსის დაშლისას წარმოქმნილი აირების შესუნთქვისას. ქრონიკული ზემოქმედება აზიანებს ფილტვებს და შეიძლება განვითარდეს ე.წ. მუშების ფილტვების დაავადება/სილოსის მომამზადებლსი დაავადება.
ტოქსიკურობა
მინი|აზოტის დიოქსიდის გავრცელება ტროპოსფეროში (2011წ). მინი|აზოტის დიოქსიდი გარდაიქმნება უფერო აირად [[დიაზოტის ტეტრაოქსიდი|დიაზოტის ტეტრაოქსიდად დაბალ ტემპერატურაზე და დაბრუნდება NO2ში მაღალ ტემპერატურაზე. სურათზე მოყვანილი ჭურჭელი შეიცავს ტოლი რაოდენობით აირს სხვადასხვა ტემპერატურებზე.]]
აირადი NO2 იხსნება სასუნთქი გზების ეპითელური უჯრედების ხაზოვან სითხეში და ქიმიურ რეაქციებში შედის არსებულ ანტიოქსიდანტებთან და ლიპიდურ მოლეკულებთან. NO2-ის უარყოფითი გავლენა ორგანიზმზე აიხსნება მასზე რეაქციის პროდუქტების მეტაბოლიტებში, რომლებიც აქტიურ აზოტნაერთებსა და აქტიურ ჟანგბადნაერთებს წარმოადგენენ, რომლებსაც ბრონქოსპაზმების, წვის, შენელებული იმუნური პასუხისა და სხვა ეფექტების ქონა შეუძლიათ გულზე.
NO2-თან შეხების გამო გამოწვეული მწვავე შედეგები როგორც ჩანს მხოლოდ განმეორებად ზემოქმედებას შეუძლია გამოიწვიოს. კანთან პირდაპირი შეხება იწვევს გაღიზიანებას და დამწვრობებს. მხოლოდ მაღალი კონცენტრაციის აირთან პირდაპირ შეხებას შეუძლია გამოიწვიოს დიდი ზიანი: 10–20 ppm-ს შეუძლია ცხვირისა და ყელის მსუბუქი გაღიზიანება. 25–50 ppm- შეშუპებას, რომელსაც შეუძლია ბრონქიტისა და პნევმონიის გამოწვევა. 100 ppm -ზე მეტი კონცენტრაციას შეუძლია სიკვდილის გამოწვევა ფილტვების ასფიქსიის გამო. საშიშროება ძლიერდება იმითაც, რომ დროებითი ხველის, დაღლილობისა და ოდნავი გულისრევის შეგრძნების გარდა მოწამლვას არანაირი სიმპტომი არ გააჩნია. მაგრამ საათზე მეტი სუნთქვის შემთხვევაში იწყება ფილტვების შეშუპება და ამის შემდეგ - გარდაუვალი სიკვდილი.
საზოგადოდ NO2-ის ქრონიკულ ზემოქმედებას შეუძლია გამოიწვიოს რესპირატორული პრობლემები, სასუნთქი გზების ანთება და ასთმური ეფექტების გაძლიერება. NO2 ქმნის ოზონს, რომელსაც შეუძლია თვალების გაღიზიანება და აძლიერებს რესპირატორული პრობლემების განვითარებას, რაც შესაბამისად აიძულებს სუბიექტს უფრო ხშირად მიაკითხოს ექიმებს. ეს განსაკუთრებით ასთმიანებს ეხებათ.
იხილეთ აგრეთვე
იხილეთ ასევე==
სქოლიო
კატეგორია:აზოტის არაორგანული ნაერთები კატეგორია:ოქსიდები კატეგორია:სმოგი კატეგორია:თავისუფალი რადიკალები კატეგორია:საკვები დანამატები
ზემო სნეკვის ყველაწმინდის ეკლესია
ლიტერატურა
კატეგორია:გორის მუნიციპალიტეტის ტაძრები
მსოფლიო საფეხბურთო ჩემპიონატი 2014: პლეი-ოფი
ბადე
ყველა დრო მოცემულია საქართველოს დროით (UTC+4)
რესურსები ინტერნეტში
პლეი-ოფის ეტაპი
საბერძნეთი 1912 წლის ზაფხულის ოლიმპიურ თამაშებზე
საბერძნეთმა ზაფხულის ოლიმპიურ თამაშებზე მეხუთედ იასპარეზა 1912 წელს, შვედეთის დედაქალაქ სტოკჰოლმში. ამ თამაშებზე მათ ერთი ოქროსა და ერთი ბრინჯაოს მედალი მოიპოვეს.
რესურსები ინტერნეტში
კატეგორია:ქვეყნები 1912 წლის ზაფხულის ოლიმპიურ თამაშებზე კატეგორია:საბერძნეთი ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
სევანის ნახევარკუნძული
სევანის ნახევარკუნძული (Սևանի թերակղզի), მანამდე ცნობილი როგორც სევანის კუნძული (Սևանի կղզի) — ნახევარკუნძული სომხეთში, სევანი ტბის ჩრდილო-დასავლეთ ნაწილში. თავდაპირველად წარმოადგენდა კუნძულს. თუმცა საბჭოთა კავშირის პერიოდში წყლის დონემ დაახლოებით 20 მეტრით დაიწია, რამაც კუნძული ნახევარკუნძულად აქცია. ახლადშექმნილი ნახევარკუნძულის სამხრეთ სანაპიროზე სომეხ მწერალთა კავშირის სასტუმრო აშენდა. აღმოსავლეთი სანაპირო სომხეთის პრეზიდენტის საზაფხულო რეზიდენციამ დაიკავა. ჩრდილოეთი ნაწილი სასულიერო სემინარიამ დაიკავა. ნახევარკუნძულზე IX საუკუნით დათარიღებული სევანის მონასტერიც მდებარეობს. ეს უკანასკნელი ერთ-ერთი ყველაზე სასურველი ადგილია ტურისტებისათვის. სევანის ნახევარკუნძულის 1.47 ჰა. პლაჟს უკავია. დღეს ნახევარკუნძულის ფართობი 0,95 კმ²-ია, თუმცა ის ინტენსიურად იზრდება წყლის,დონის დაწევის ხარჯზე.
სქოლიო
კატეგორია:სომხეთის ნახევარკუნძულები
პო-ლამი (სადგური)
პო-ლამი — სადგური ჰონგ-კონგში, ცეუნგ-კვან-ოს ხაზზე. მდებარეობს პო-ლამში, საი-კუნგის რაიონში. სადგური გაიხსნა 2002 წლის 18 აგვისტოს.
რესურსები ინტერნეტში
კატეგორია:ცეუნგ-კვან-ოს ხაზი
აბდულჰამით გიული
აბდულჰამით გიული (Abdulhamit Gül; 12 მარტი 1977, ნიზიფი, გაზიანთეფი, თურქეთი) — თურქი პოლიტიკოსი, სამართლიანობისა და განვითარების პარტიის გენერალური მდივანი და გაზიანთეფის დეპუტატი.
ადრეული ცხოვრება და კარიერა
გიული დაიბადა 1977 წლის 12 მარტს გაზიანთეფის, ნიზიფის რაიონში. მამამისი ჯემილი, ხოლო დედამისი სალიჰაა. დაწყებითი განათლება ნიზიფი სკოლაში, ხოლო საშუალო განათლება სასულიერო იმამ ჰათიფის სკოლაში მიიღო. სწავლის პერიოდში აქტურად იყო ჩართული სხვადასხვა ახალგაზრდულ ორგანიზაციებში. უმაღლესი განათლება ანკარის უნივერსიტეტის იურიდიულ ფაკულტეტზე მიიღო. მისი სხვადასხვა ნაშრომი, რომელიც ეროვნულ პოლიტიკას ეხებოდა, დაიბეჭდა ისეთ გაზეთებში, როგორიცაა „Milli Gazete“, „Star Gazetesi“, „Gençlik Dergisi“ და „Edebiyat Ortamı“. ასევე მუშაობდა საქველმოქმედო ორგანიზაციებში.
პოლიტიკური კარიერა
მუშაობდა კეთილდღეობისა და სათნოების პარტიის ანკარაის პროვინციის ახალგაზრდულ ორგანიზაციებში, როგორც საბჭოს წევრი. 2001—2003 იყო კეთილდღეობის პარტიის თავმჯდომარის მოადგილე. 2003—2010 წლებში, ამავე პარტიის პოლიტიკური საბჭოს წევრი იყო. 2010 წლის ნოემბრიდან 2012 წლამდე, „ხალხის ხმის პარტიის“ დამფუძნებელი წევრი იყო.
2012 წელს, როდესაც „ხალხის ხმის პარტიამ“ სგპ-თან შეირწყა, 2012 წლის 30 სექტემბერს სგპ-ს რიგგარეშე სხდომაზე, გიული სგპ-ს წევრად აირჩიეს. 2015 წლის საპარლამენტო არჩევნებზე, გიული გაზიანთეფიდან სგპ-ს დეპუტატი გახდა. 2014 წლის 13 სექტემბერის სგპ-ს ყრილობაზე, გიული პარტიის გენერალურ მდივნად აირჩიეს.
სქოლიო
კატეგორია:დაბადებული 12 მარტი კატეგორია:დაბადებული 1977 კატეგორია:თურქი პოლიტიკოსები
ანტონივკა (მარინკის რაიონი)
ანტონივკა (Антонівка) — სოფელი უკრაინაში. მდებარეობს დონეცკის ოლქის მარინკის რაიონში. 2013 წელს სოფლის მოსახლეობა 487 კაცს შეადგენდა.
რესურსები ინტერნეტში
კატეგორია:მარინკის რაიონის სოფლები
ოსაპამპის რაიონი
ოსაპამპის რაიონი (Distrito de Oxapampa) — რაიონი პერუში, პასკოს რეგიონის ოსაპამპის პროვინციაში. მდებარეობს ზღვის დონიდან 1 814 მეტრზე. 2007 წლის მონაცემებით, მოსახლეობა 14 064 ადამიანს შეადგენდა, სიმჭიდროვე 14 ადამიანი კმ²-ზე. ფართობი 982.04 კმ²-ია.
რესურსები ინტერნეტში
კატეგორია:პასკოს რეგიონის რაიონები კატეგორია:ოსაპამპის პროვინციის რაიონები
გიორგი აფციაური
გიორგი აფციაური (დ. 20 იანვარი, 1994 წელი, თბილისი, საქართველო) — საქართველოს მორაგბეთა ეროვნული ნაკრების წევრი, მისი ძირითადი პოზიციაა ფულბექი. გიორგი ამჟამად ქუთაისის „აია-ში“ თამაშობს.
2015 წლის მსოფლიო ჩემპიონატზე აფციაური საქართველოს ნაკრების ძირითად შემადგენლობაში მოხვდა.
სქოლიო
კატეგორია:დაბადებული 1994 კატეგორია:ქართველი მორაგბეები
ლიბერალიზმი საქართველოში
მინი|[[ილია ჭავჭავაძე — ქართველი საზოგადო მოღვაწე, პუბლიცისტი, ჟურნალისტი, პოლიტიკოსი, მწერალი, რომელმაც მნიშვნელოვანი როლი შეასრულა მეცხრამეტე საუკუნეში საქართველოში სამოქალაქო საზოგადოების ჩამოყალიბებაში, გადამწყვეტი წვლილი შეიტანა საქართველოს ეროვნულ-განმათავისუფლებელი მოძრაობის შექმნასა და ლიბერალური ფასეულობების გავრცელებაში. ილია ჭავჭავაძის შესახებ გრიგოლ ორბელიანს აქვს დაწერილი სტრიქონები „ის ლიბერალი, ბურთივით მრგვალი...“.“]]
ქართული ლიბერალური მოძრაობის ისტორიაზე საუბრისას გამოიყოფა ორი პერიოდი, რომელიც ერთმანეთისგან ქრონოლოგიურადაც და იდეურადაც მკვეთრად განსხვავდება.
XIX საუკუნის ქართული ლიბერალური მოძრაობა თავისი არსით უფრო პოლიტიკურ ემანსიპაციაზე, პოლიტიკურ პლურალიზმსა და მონარქიული ბიუროკრატიის შესუსტებაზე იყო ორიენტირებული, ნაცვლად ეკონომიკური დოქტრინების ფართოდ გავრცელებისა. XIX-XX საუკუნეების მიჯნის მოღვაწეთაგან განსაკუთრებული როლი ითამაშა სამმა ინტელექტუალმა - ილია ჭავჭავაძემ, არჩილ ჯორჯაძემ და ნიკო ნიკოლაძემ.
არჩილ ჯორჯაძე ერთ-ერთი პირველი მოაზროვნე იყო, რომელმაც მცირე გამოკვლევა მიუძღვნა ქართული ინტელექტუალიზმის ისტორიას. იგი იგონებს, რომ: „ჟურნალ „საქართველოს მოამბეში“ ქვეყნდებოდა დობროლუბოვისა და ბელინსკის ზოგიერთი წერილების თარგმანი, ვიკტორ ჰიუგოს „საბრალონი“, ლერმონტოვის „ჩვენი დროის გმირი“, გრიბოედოვის „ვაი ჭკუისაგან“, წერილები მონობის შესახებ ჩრდილოეთის ამერიკის შტატებში, ვიკტორ ჰიუგოს წერილი სიკვდილის დასჯის წინააღმდეგ“.
ქართული პრესა 1860-იანი წლებიდან თანამედროვე პოლიტიკურ დისკურსს მიჰყვება და ცდილობს ისეთი მედიუმების საშუალებებით, როგორიც ჟურნალი და გაზეთია, მკითხველს ამომწურავი ინფორმაცია მიაწოდოს იმ ლიბერალურ მოძრაობებზე, რომელმაც მთელი დასავლური სამყარო მოიცვა.
საფუძვლები
XIX საუკუნის საქართველოში ლიბერალიზმის ისტორია დაკავშირებულია ლიბერალიზმის ისტორიასთან რუსეთის იმპერიაში. იმ პერიოდის ლიბერალიზმი არ იყო ეკონომიკური დოქტრინებისა და თეორიების მჭიდრო ნაზავი, არამედ პოლიტიკური თავისუფლების ფილოსოფია, რომელიც პირველ რიგში ილაშქრებდა მეფის ხელისუფლებისა და მისი ბიუროკრატიის წინააღმდეგ.
1840-იანი წლებიდან რუსულმა ინტელექტუალურმა წრეებმა ფართოდ გაილაშქრეს სლავოფილიის წინააღმდეგ და შექმნეს „მედასავლეთეთა“ მოძრაობა, რომელიც პიროვნულ და პოლიტიკურ თავისუფლებებს ქადაგებდა იმპერიის მასშტაბით. სწორედ რუსეთის გავლით შემოდის ქართულ სინამდვილეში ლიბერალიზმი, რომელიც მოგვიანებით ნაციონალიზმის ელემენტებს ითავსებს და გვევლინება, როგორც ეროვნული მოძრაობა. XIX საუკუნის მეორე ნახევრის საქართველო ბრიტანელი ისტორიკოსის, ენტონი სმითის, ცნობილი თეზის - ნაციონალიზმი შეიძლება იყოს ლიბერალიზმის ქვესიმრავლე - პრაქტიკული ილუსტრაციაა.
რუსული ლიბერალიზმის რიგმა მოაზროვნეებმა, სერგეი ვოლკონსკიმ, ბესარიონ ბელინსკიმ, ალექსანდრ ჰერცენმა, ნიკოლაი ოგარიოვმა და სხვებმა მნიშვნელოვანი როლი ითამაშეს XIX საუკუნის ლიბერალიზმის ჩამოყალიბებაზე საქართველოში. მათი ხედვები ეწინააღმდეგებოდა იმ დროისთვის არსებულ თვითმპყრობელობას, მოითხოვდნენ დასავლური ყაიდის რესპუბლიკანიზმს, პარლამენტარიზმს, პრესისა და სიტყვის თავისუფლებას, ბატონ-ყმობის გაუქმებას.
1832 წლის წარუმატებელი შეთქმულების შემდეგ, პოლიტიკური მოძრაობა საქართველოში მიინავლა. დაიწყო „პესიზმიზმის ხანა“ (1832-1861). ქართველი თერგდალეულები, რომლებიც 1860-იანი წლებიდან ბრუნდებიან საქართველოში, აქტიურად იწყებენ კულტურულ და პოლიტიკურ საქმიანობას პრესის ფურცლებზე. უარს ამბობენ ნიჰილიზმზე, უძრაობასა და უმოქმედობაზე. ერთ-ერთი მთავარი მანიფესტი, რომელიც ახალი ეპოქის დასაწყისად შეიძლება მივიჩნიოთ ილია ჭავჭავაძის „მგზავრის წერილებია“. ილია ჭავჭავაძემ, სხვა თერგდალეულების მსგავსად, რუსეთში განათლება მიიღო, კარგად იცნობდა ალექსანდრ ჰერცენის, ნიკოლაი ოგარიოვისა და ბელინსკის ლიბერალურ იდეებს, ამასთანავე იგი დიდი გულშემატკივარია ირლანდიასა და იტალიაში მიმდინარე სოციალურ-პოლიტიკური ბრძოლების, რომელთა მიზანი ავტონომია, პოლიტიკური და ეკონომიკური თავისუფლების მოპოვება და თავისუფალი სასამართლოა.
ილია ჭავჭავაძე
ტექსტის მესამე თავში ილია ჭავჭავაძე სვამს შეკითხვას თუ რა არის მისი იდენტობა, როგორია მისი პოლიტიკური ხედვა, მისი მოლოდინები და როგორ გაართმევს თავს იგი ახალ მისიას, რომელიც მან უნდა იკისროს საკუთარი ერის წინაშე. ლიბერალური დოქტრინისთვის აუცილებელი წინაპირობაა აზროვნების მოწესრიგება, საკუთარი თავის განსაზღვრა, საკუთარი პიროვნების აღმოჩენა და ამ გამოცდილებით საკუთარი საარსებო გარემოს გარდაქმნა, როგორ უნდა იყოს ინდივიდი წარმოდგენილი პოლიტიკურ ერთობაში და სხვ. სწორედ ამ შეკითხვებზე პასუხს პოულობს ავტორი ლელთ-ღუნიასთან საუბარში, რომელიც ადგილობრივი მოხევეა. იგი ავტორს მიმართავს შემდეგი სიტყვით: „ადრიდა ავად თუ კარგად ჩვენ ჩვენი თავნი ჩვენადვე გვეყუდვნეს“, სწორედ თავისუფლების იდეაა ფასეული მოხევესათვის, რომელიც ტექსტში იმ ქართველის სახე-ხატია, რომელიც პიროვნულ, ინდივიდუალურ თავისუფლებას ამჯობინებს ბევრ სხვა სიამეს. ფაქტობრივად „მგზავრის წერილები“ იქცა ქართული ლიბერალური პროექტის ერთ-ერთ მთავარ ტექსტად, რომელიც მიკროდონეზე გვიჩვენებს ქართული სინამდვილის, რუსული ანექსიისა და იმპერიალიზმის მანკიერებებს, რომლის წინააღმდეგაც ქართული ლიბერალური იდეა ილაშქრებს.
მოძრაობებს, რომელთაც სურთ ახალი დღის წესრიგის შემოტანა საზოგადოებრივ ასპარეზზე XIX საუკუნიდან მოყოლებული, მთავარ ინსტრუმენტად მიაჩნიათ პრესა და საინფორმაციო საშუალებები. თუ დავესესხებით ბენედიქტ ანდერსონს, გამოვა, რომ რომანმა და გაზეთმა ახალი პერსპექტივები დაუსახა პოლიტიკურ მოძრაობებს, სწორედ ამიტომ, გასაკვირი 1863 წელს ილია ჭავჭავაძე აარსებს „საქართველოს მოამბეს“, ხოლო 1877 წლიდან „ივერიას“. სწორედ „ივერიის“ ფურცლებზე ვხვდებით პირველად ლიბერალური ნაციონალიზმის პროექტს, რომელიც ემიჯნება ეთნიკურობას და წინ აყენებს საერთო კულტურულ იდენტობას.
ილია ჭავჭავაძე ყველაზე ცნობილი წარმომადგენელია ქართული ლიბერალური მოძრაობის, თუმცა მისი პოლიტიკური ხედვები მუდმივად იცვლებოდა. ახალგაზრდობის ადრეულ პერიოდში იგი ნაციონალისტია, შემდგომ ხდება ლიბერალი, ბოლოს კი კონსერვატორულ პოზიციას იკავებს მთელი რიგი საკითხების მიმართ, მაგრამ მისი იდეები და ინტელექტუალური ბიოგრაფია ცხადად გვაძლევს პასუხებს ავტორის პოლიტიკურ ფილოსოფიაზე. იგი პირველ რიგში, მოდერნისტი მოღვაწეა, რაციონალიზმის მიმდევარი, მხარს უჭერს ეპოქის შესაბამის პოლიტიკურ თავისუფლებებს, იაზრებს სასამართლოს მნიშვნელობას, მკაცრად იბრძვის წოდებრიობისა და სახელმწიფოს მხრიდან ადამიანის სოციალური და პოლიტიკური უფლებების შელახვის წინააღმდეგ. იგი მკაცრად აკრიტიკებს ძველ, ტრადიციულ წყობას, რომელიც ერთის მხრივ, თავადაზნაურობის ძალაუფლებაშია განმტკიცებული, ხოლო, მეორეს მხრივ, რუსეთის იმპერიის ბიუროკრატიასა და რეპრესიულ სისტემაში.
რუსეთის იმპერიის დასავლეთი ნაწილის მსგავსად, 1860-იანი წლებიდან საქართველოშიც ვრცელდება „მედასავლეთეობა“. ამ პერიოდში ქართველი პუბლიცისტები დასავლეთს პოლიტიკურ იდეალად მიიჩნევენ, ხოლო, აღმოსავლეთს ზურგს აქცევენ და მასში უთანასწორობას, ტირანიასა და შეუზღუდავ ძალაუფლებას ხედავენ. 1877 წელს ილია ჭავჭავაძემ გამოაქვეყნა წერილების სერია სათაურით „ცხოვრება და კანონი“, სადაც აღნიშნავს შემდეგს: ბედნიერმა შოტლანდიელმა იცის, რომ „ჩემი აქ თავდებაო და სხვისა აქ იწყებაო, უბედურს სპარსელს კი არც თავისი გაეგება და არც სხვისა. უფლება და მოვალეობა, რომელნიც არიან პირვლენი და უკანასკნელნი საგანნი ურთიერთშორის განწყობილებისა, დაიდგინება და განისაზღვრება მხოლოდ ხალხის კანონთმდელბობის ძალითა და ნიჭითა.“ მოცემულ წერილში, ავტორის პოზიცია შეგვიძლია შემდეგნაირად დავახასიათოთ, მისთვის ადამიანის თავისუფლება ხელშეუხებელია, არავის აქვს უფლება შელახოს სხვისი უფლებები. თავისუფლების აღკვეთა, ან პირადი თავისუფლების სხვაგვარი შეზღუდვა დაუშვებელია. კანონისა და ძალაუფლების წყარო არის ხალხი. ეს მხოლოდ მცირე მაგალითებია იმისა, თუ როგორ ხედავდა ილია ჭავჭავაძე ლიბერალიზაციას რუსეთის იმპერიის კიდეზე მდებარე გუბერნიად ქცეულ საქართველოში.
ნიკო ნიკოლაძე
XIX საუკუნის ქართველ მოღვაწეებს შორის განსაკუთრებული ადგილი უჭირავს ნიკო ნიკოლაძეს. ილია ჭავჭავაძის მსგავსად, იგი წლების განმავლობაში აქტიურად იბრძოდა ცარიზმისა და იმპერიული სისტემის წინააღმდეგ. იგი ერთდროულად იყო ქართველიც და მსოფლიო მოქალაქეც, მისი წერილები ერთნაირი პოპულარობით სარგებლობდა როგორც საქართველოში, ისე რუსეთსა და საფრანგეთში. სტუდენტობის წლებში ნიკოლაძე მოხიბლული და გატაცებული იყო ნიკოლაი ჩერნიშევსკის პიროვნებითა და ლიბერალური ხედვებით. შემდგომ წლებში მან იმოგზაურა საფრანგეთსა და შვეიცარიაში, სადაც დახვეწა თავისი თეორიული ცოდნა და პუბლიცისტური საქმიანობა. ქართულ სინამდვილეში თუ ვინმეს შეიძლება ეწოდოს პროგრესისტი, მოდერნისტი და თანამედროვეობის მეხოტბე, პირველ რიგში ნიკო ნიკოლაძეა, რომლის სახელსაც არაერთი წარმატებული საქმე და მისია უკავშირდება, როგორც ცარიზმის, ისე დამოუკიდებელი საქართველოს პერიოდში.
ნიკო ნიკოლაძე 1866 წელს აქვეყნებს წერილს „მოკლე განხილვა მმართველობის სხვა და სხვა ფორმისა“, სადაც საუბრობს სახელისუფლებო შტოების დანაწილებაზე.
არჩილ ჯორჯაძე
XIX-XX საუკუნეების ქართულ ლიბერალურ მოძრაობაზე საუბრისას მნიშვნელოვანია არჩილ ჯორჯაძის როლი. არჩილ ჯორჯაძის სახელს უკავშირდება პირველი ქართული პოლიტიკური პარტიის დაარსება. 1904 წლის აპრილს ქალაქ ჟენევაში პირველ ქართულ პოლიტიკურ ფრაქციათა კონფერენციაზე შეიქმნა სოციალისტ-ფედერალისტთა სარევოლუციო პარტია. აღნიშნული პოლიტიკური ერთობა განსხვავებული იდეოლოგიის ხალხს აერთიანებდა თავის რიგებში დაწყებული ეროვნულ- დემოკრატებით, დასრულებული სოციალისტ-რევოლუციონერებით. არჩილ ჯორჯაძის პოლიტიკურ კონცეფციაში უაღრეასად მნიშვნელოვანია საარჩევნო სისტემის გაჯანსაღება და პოლიტიკურ პროცესებში ჩართულობა. 1901 წელს არჩილ ჯორჯაძემ გამოაქვეყნა საკუთარი პოლიტიკური კონცეფცია სათაურით „საერთო მოქმედების ნიადაგი“.
ავტორი პუბლიკაციაში რამდენიმე აქტუალურ თემაზე საუბრობს:
ჯორჯაძეს პოლიტიკური და სოციალური გარდაქმნების ერთ-ერთ მთავარ ინდიკატორად ქართული კაპიტალიზმის განვითარება მიაჩნია, რომელმაც უნდა შეადუღაბოს ქართველი ერი და შექმნას მჭიდრო ეკონომიკური ურთიერთობა. ავტორისთვის ფუნდამენტური მნიშვნელობისაა თანამედროვეობისთვის დამახასიათებელი ეკონომიკური მოდელების გავრცელება საქართველოს ტერიტორიაზე. გარდა ამისა, იგი ფართოდ ეხება ქართველთა მონაწილეობას პოლიტიკურ პროცესებში. 1900-იანი წლების დამდეგს ქართველები საჯარო პოლიტიკურ პროცესებში ნაკლებად ჩანდნენ, სწორედ ამ მანკიერების წინააღმდეგ ილაშქრებს არჩილ ჯორჯაძე თავის „საერთო მოქმედების ნიადაგში“.
ის ლიბერალური მოძრაობა, რომელიც თავს იჩენს საქართველოში 1860-იანი წლებიდან უფრო მეტად პოლიტიკური თავისუფლების გამოხატულებაა, ვიდრე ეკონომიკური დოქტრინის. 1918 წლის 26 მაისის შემდეგ, როდესაც საქართველომ დამოუკიდებლობა მოიპოვა, შეიქმნა სამოქალაქო ნაციონალიზმის პროექტი, დამყარდა სეკულარიზმი. აღნიშნულ პერიოდში მოღვაწე ლიბერალები ეროვნულ საკითხს, პოლიტიკურ პროცესში მონაწილეობასა და ადგილობრივი კაპიტალის განვითარებას უფრო მეტ ყურადღებას უთმობენ საკუთარ პუბლიკაციებში, ვიდრე მსჯელობას სახელმწიფოს როლზე ეკონომიკასა თუ შრომის დანაწილებაში.
საბჭოთა ოკუპაციის პერიოდში
1921 წელს საქართველოს საბჭოთა კავშირის მიერ ოკუპაციის შემდეგ საქართველოში ერთპარტიული სისტემა დამყარდა, რაც საბჭოთა კავშირის კომუნისტური პარტიის ტოტალიტარულ და ავტორიტარულ მმართველობაში გადაიზარდა, რამაც ქართული პოლიტიკური აზროვნება უკან დახია და ევროპულ კონტექსტს სრულიად ჩამოაშორია.
საბჭოთა ტოტალიტარიზმისა და ავტორიტარიზმის მიუხედავად, საქართველოში მოქმედებდა დისიდენტების სხვადასხვა ჯგუფები. 1978 წლის 21 მაისს საქართველოში რესპუბლიკური პარტია დაარსდა და იყო იმ დროისთვის ერთადერთი არაკომუნისტური პარტია. ამ დროისათვის მოქმედი დისიდენტური ჯგუფებისაგან განსხვავებით, რომელთა ყურადღება ძირითადად ეთმობოდა საბჭოთა კონსტიტუციით გათვალისწინებული ადამიანის უფლებების რეალურ დაცვას, რესპუბლიკური პარტიის საპროგრამო მიზანი იმთავითვე იყო საქართველოს დამოუკიდებლობის აღდგენა, პოლიტიკური პლურალიზმის დამკვიდრება, დემოკრატიული ინსტიტუტების ჩამოყალიბება, მედიის თავისუფლების უზრუნველყოფა და საბაზრო ეკონომიკის ფორმირება. რესპუბლიკელებმა თბილისში, ბათუმში, სოხუმში, ზუგდიდში, ტყიბულსა და ჭიათურაში შექმნეს არალეგალური ჯგუფები. ამ პერიოდში დაიბეჭდა და გავრცელდა თვითგამოცემითი ჟურნალ „სამრეკლოს“ ორი ნომერი.